Στέλλα Χριστοδούλου

Η **Στέλλα Χριστοδούλου** (19 Ιουλίου 1991, Αθήνα) είναι Ελληνίδα διεθνής αθλήτρια πετοσφαίρισης, η οποία κατά την περίοδο 2024-25 αγωνίζεται με τη φανέλα του Α.Ο. Θήρας στο Πρωτάθλημα Ελλάδας ως πασαδόρος. Είναι κόρη του παλαίμαχου διεθνή καλαθοσφαιριστή Χρήστου Χριστοδούλου και ανιψιά του επίσης παλαίμαχου διεθνή καλαθοσφαιριστή Φάνη Χριστοδούλου.

## Καριέρα
Η Στέλλα Χριστοδούλου έκανε τα πρώτα της βήματα στον χώρο της πετοσφαίρισης στις ακαδημίες της Ένωσης Βύρωνα, στις οποίες βρέθηκε το έτος 2000. Στην ομάδα του Βύρωνα παρέμεινε για επτά χρόνια, καθώς το 2007 αποφάσισε να μεταπηδήσει στον Πανελλήνιο.

Το 2010 αποχώρησε από τον Πανελλήνιο και βρέθηκε πολύ κοντά στον Παναθηναϊκό. Ωστόσο το ΑΣΕΑΔ δεν ενέκρινε τη μεταγραφή της στον αθηναϊκό σύλλογο, με αποτέλεσμα να μείνει για έναν χρόνο εκτός αγωνιστικής δράσης.

Στις 23 Αυγούστου του 2011 η Στέλλα Χριστοδούλου ανακοινώθηκε επίσημα από τον Ολυμπιακό Πειραιώς, στον οποίο παρέμεινε μέχρι το 2023. Αμέσως καθιερώθηκε ως η βασική πασαδόρος των ερυθρόλευκων, και συνέβαλε τα μέγιστα στην κατάκτηση του πρώτου Πρωταθλήματος στην ιστορία του συλλόγου την περίοδο 2012-13, αλλά και στην κυριαρχία του Ολυμπιακού στον ελληνικό χώρο στα χρόνια που ακολούθησαν. Η συνεχώς βελτιούμενη απόδοσή της την ανέδειξε ως μια από τις κορυφαίες Ελληνίδες πασαδόρους στην ιστορία της γυναικείας πετοσφαίρισης. Από το 2012 μέχρι την αποχώρησή της ήταν η αρχηγός της ομάδας, και αναδείχθηκε πολλές φορές Πολυτιμότερη Παίκτρια αγωνιστικής ημέρας και δύο χρονιές Πολυτιμότερη Παίκτρια (MVP) του Πρωταθλήματος Ελλάδας.

Με την ομάδα του Πειραιά κατέκτησε στις εγχώριες διοργανώσεις 8 συνεχόμενα Πρωταθλήματα Ελλάδας και 8 συνεχόμενα Κύπελλα Ελλάδας. Κορυφαία πάντως στιγμή στην καριέρα της αποτελεί το Χρυσό Μετάλλιο του CEV Τσάλεντζ Καπ της περιόδου 2017-18 που κατέκτησε με τον Ολυμπιακό Πειραιώς, στο οποίο αναδείχθηκε ως Πολυτιμότερη Παίκτρια (MVP) της διοργάνωσης. Στις επιτυχίες της επίσης περιλαμβάνεται και το Ασημένιο Μετάλλιο στην ίδια διοργάνωση το 2017.

Τον Ιανουάριο του 2021 το Πρωτάθλημα Ελλάδας είχε διακοπεί εξαιτίας της Πανδημίας COVID-19 και υπήρχε αβεβαιότητα στο πότε και εάν θα συνεχιστεί. Ο Ολυμπιακός σεβόμενος τη βιοποριστική ανάγκη των πετοσφαιριστριών του, επέτρεψε σε όσες ήθελαν να συνεχίσουν την αγωνιστική περίοδο σε ομάδες του εξωτερικού. Έτσι η Στέλλα Χριστοδούλου συμφώνησε με τη Μπουγιούκσεχιρ του Αϊδινίου, όπου συνάντησε τη συμπαίκτριά της στην Εθνική Ελλάδας Ανθή Βασιλαντωνάκη. Τον Μάιο του 2021 η Στέλλα Χριστοδούλου επέστρεψε στον Πειραιά μαζί με τις Κατερίνα Γιώτα και Σάσκια Χίπε, που είχαν επίσης ξενιτευτεί για τους ίδιους λόγους.

Τον Μάιο του 2023 ο προπονητής του Ολυμπιακού Λορέντσο Μιτσέλι, που παρέμεινε στην ομάδα παρότι δεν πρόσφερε κάτι ιδιαίτερο, θεώρησε ότι η Στέλλα Χριστοδούλου δεν μπορούσε πλέον να προσφέρει τις υπηρεσίες της στις ερυθρόλευκες...

Ο Ολυμπιακός Πειραιώς αποχαιρέτησε την εμβληματική αρχηγό του με την ακόλουθη ανακοίνωση:
*«23/8/2011. Μια... απλή ημερομηνία, τότε για τον Ολυμπιακό. Ωστόσο 12 χρόνια μετά, αυτή η ημερομηνία θα μείνει ανεξίτηλα χαραγμένη στην ιστορία της ομάδα βόλεϊ Γυναικών του Θρύλου. Η ημέρα που η Στέλλα Χριστοδούλου φόρεσε και επίσημα την ερυθρόλευκη φανέλα! 20 χρονών τότε, με όλο το μέλλον μπροστά της, η Στέλλα μετακόμισε στο μεγάλο λιμάνι. Ούτε η ίδια ούτε κανένας δεν μπορούσε να φανταστεί τι θα ακολουθούσε. Οκτώ πρωταθλήματα, οκτώ Κύπελλα, ένα ευρωπαϊκό, το ιστορικό Τσάλεντζ Καπ του 2018. Σύνολο: 17 τρόπαια στα συνολικά 18 του Ολυμπιακού στο τμήμα βόλεϊ Γυναικών!*
*Η Στέλλα Χριστοδούλου πέτυχε τα... πάντα στον Ολυμπιακό. Τίμησε το σύλλογο μας και το περιβραχιόνιο της αρχηγού, έδωσε και την ψυχή της στα γήπεδα! Μία εμβληματική αρχηγός, ένας εξαιρετικός άνθρωπος, με αξιοπρέπεια, η Στέλλα ολοκλήρωσε την επιτυχημένη «θητεία» της στον Θρύλο. Στέλλα, σε ευχαριστούμε για όλα! Σου ευχόμαστε τα καλύτερα στη ζωή σου, τόσο σε αθλητικό, όσο και σε προσωπικό επίπεδο.<br>
*Εις το επανιδείν!»* 

Τον Ιούνιο του 2023 η Στέλλα Χριστοδούλου αποφάσισε να συνεχίσει την τόσο σπουδαία καριέρα της στον [[Α.Ο. Θήρας]], στη μεγαλύτερη ίσως μεταγραφή στην ιστορία της ομάδας της [[Σαντορίνη]]ς, και με την οποία αναδείχθηκε Πολυτιμότερη Παίκτρια (MVP) της 14ης αγωνιστικής του [[Πρωτάθλημα πετοσφαίρισης Βόλεϊ Λιγκ γυναικών 2023-2024|Πρωταθλήματος Ελλάδας 2023-24]]. Κατά την 22η αγωνιστική του [[Πρωτάθλημα πετοσφαίρισης γυναικών VolleyLeague 2023-2024|Πρωταθλήματος 2023-24]], πριν τον Αγώνα [[Ολυμπιακός Σ.Φ.Π. (πετοσφαίριση γυναικών)|Ολυμπιακού]] - [[Α.Ο. Θήρας]], η ομάδα του [[Πειραιάς|Πειραιά]] τίμησε με αναμνηστική πλακέτα την επί 12 χρόνια εμβληματική αρχηγό του.<br>
Η Στέλλα Χριστοδούλου ανανέωσε την παραμονή της στην ομάδα της [[Σαντορίνη]]ς και κατά την περίοδο [[Πρωτάθλημα πετοσφαίρισης γυναικών VolleyLeague 2024-2025|2024-25]].

=== Ατομικές επιτυχίες ===
Σε ατομικό επίπεδο η Στέλλα Χριστοδούλου ανακηρύχθηκε Πολυτιμότερη Παίκτρια του [[Πρωτάθλημα Ελλάδας πετοσφαίρισης γυναικών|Πρωταθλήματος Ελλάδος]] των περιόδων [[Πρωτάθλημα πετοσφαίρισης Α1 εθνικής κατηγορίας γυναικών 2016-2017|2016-17]] και [[Πρωτάθλημα πετοσφαίρισης Βόλεϊ Λιγκ γυναικών 2018-2019|2018-19]] καθώς επίσης και του [[Κύπελλο Ελλάδας πετοσφαίρισης γυναικών|Κυπέλλου Ελλάδας]] το [[Κύπελλο Ελλάδας πετοσφαίρισης γυναικών 2013-2014|2014]] και το [[Κύπελλο Ελλάδας πετοσφαίρισης γυναικών 2018-2019|2019]]. Με την κατάκτηση του Κυπέλλου Ελλάδας το 2019, η διεθνής πασαδόρος έφτασε τις 8 κατακτήσεις και ισοφάρισε την επίδοση μιας άλλης μεγάλης αθλήτριας, της [[Ρούξι Ντουμιτρέσκου]].<br>
Το 2018 πρόσθεσε μία ακόμα τιμητική διάκριση στις ατομικές της επιτυχίες με την ανάδειξή της ως Πολυτιμότερη Παίκτρια (MVP) του CEV Τσάλεντζ Καπ, που κατέκτησε εκείνη τη χρονιά με τον [[Ολυμπιακός (πετοσφαίριση γυναικών)|Ολυμπιακό Πειραιώς]].

== Διεθνής καριέρα ==
Η καριέρα της Στέλλας Χριστοδούλου στα Εθνικά συγκροτήματα ξεκίνησε στην Εθνική Νεανίδων με συμμετοχές στα προκριματικά του Ευρωπαϊκού Νεανίδων 2008, και φυσικά συνεχίστηκε στην [[Εθνική Ελλάδας (πετοσφαίριση γυναικών)|Εθνική Γυναικών]]. Έχει λάβει μέρος στους [[Μεσογειακοί Αγώνες|Μεσογειακούς]] του [[Μεσογειακοί Αγώνες 2013|2013]] και του [[Μεσογειακοί Αγώνες 2018|2018]], σε προκριματικούς [[Παγκόσμιο πρωτάθλημα πετοσφαίρισης γυναικών|Παγκοσμίων]] και [[Ευρωπαϊκό πρωτάθλημα πετοσφαίρισης γυναικών|Ευρωπαϊκών]] Πρωταθλημάτων, καθώς και σε αγώνες για την [[Ευρωπαϊκή Λίγκα πετοσφαίρισης γυναικών|Ευρωπαϊκή Λίγκα]], στην οποία κατέκτησε με την [[Εθνική Ελλάδας (πετοσφαίριση γυναικών)|Εθνική ομάδα]] δύο χάλκινα μετάλλια στις διοργανώσεις του 2015 και του 2016.<br>

Το 2018 ήταν η αρχηγός της Εθνικής Ελλάδας που κατέκτησε το Ασημένιο μετάλλιο στους [[Μεσογειακοί Αγώνες 2018|Μεσογειακούς Αγώνες]] της [[Ταρραγόνα]]ς. Τον Αύγουστο του 2019 ήταν η βασική πασαδόρος της εθνικής Ελλάδας στους τελικούς του [[Ευρωπαϊκό πρωτάθλημα πετοσφαίρισης γυναικών|Ευρωπαϊκού Πρωταθλήματος]], στο οποίο η Ελλάδα κατέκτησε την 14η θέση μεταξύ των 32 χωρών που συμμετείχαν.

Τον Μάρτιο του 2022 η Στέλλα Χριστοδούλου μετά από μια πλούσια καριέρα ανακοίνωσε την απόφασή της να αποχωρήσει για προσωπικούς λόγους από την [[Εθνική Ελλάδας (πετοσφαίριση γυναικών)|Εθνική Ελλάδας]], στην οποία είχε διατελέσει αρχηγός από τον Μάιο του 2017. Η τελευταία εμφάνιση της αρχηγού στα μπλε έγινε το Καλοκαίρι του 2021 στην τελική φάση του [[Ευρωπαϊκό πρωτάθλημα πετοσφαίρισης γυναικών|Ευρωπαϊκού Πρωταθλήματος]] στη [[Φιλιππούπολη]] της [[Βουλγαρία]]ς. Τελευταίο της παιχνίδι ήταν αυτό απέναντι στην Εθνική Γερμανίας στις 24 Αυγούστου 2021.<br>
Η Στέλλα Χριστοδούλου κατέγραψε περισσότερες από 125 συμμετοχές στη γαλανόλευκη, που την κατατάσσουν στην πρώτη πεντάδα των αθλητριών με τις περισσότερες παρουσίες με το εθνόσημο.

== Διεθνείς Τίτλοι - Διακρίσεις ==
*'Μεσογειακοί Αγώνες
*  2018: Ταραγόνα, Ισπανία

**[[Ευρωπαϊκή Λίγκα πετοσφαίρισης γυναικών|Ευρωπαϊκή Λίγκα]]
*  2015
*  2016

==Συλλογικοί τίτλοι - Διακρίσεις==
=== Διεθνείς διοργανώσεις ===
**CEV Τσάλεντζ Καπ
* : 2018 (Ολυμπιακός Πειραιώς)
* : 2017 (Ολυμπιακός Πειραιώς)

### Εθνικά Πρωταθλήματα
**8 [[Πρωτάθλημα Ελλάδας πετοσφαίρισης γυναικών|Πρωταθλήματα Ελλάδας]]
* [[Πρωτάθλημα πετοσφαίρισης Α1 εθνικής κατηγορίας γυναικών 2012-2013|2012-13]], [[Πρωτάθλημα πετοσφαίρισης Α1 εθνικής κατηγορίας γυναικών 2013-2014|2013-14]], [[Πρωτάθλημα πετοσφαίρισης Α1 εθνικής κατηγορίας γυναικών 2014-2015|2014-15]], [[Πρωτάθλημα πετοσφαίρισης Α1 εθνικής κατηγορίας γυναικών 2015-2016|2015-16]], [[Πρωτάθλημα πετοσφαίρισης Α1 εθνικής κατηγορίας γυναικών 2016-2017|2016-17]], [[Πρωτάθλημα πετοσφαίρισης Βόλεϊ Λιγκ γυναικών 2017-2018|2017-18]], [[Πρωτάθλημα πετοσφαίρισης Βόλεϊ Λιγκ γυναικών 2018-2019|2018-19]], [[Πρωτάθλημα πετοσφαίρισης Βόλεϊ Λιγκ γυναικών 2019-2020|2019-20]] ([[Ολυμπιακός (πετοσφαίριση γυναικών)|Ολυμπιακός Πειραιώς]])
** **2η Θέση**: [[Πρωτάθλημα πετοσφαίρισης Α1 εθνικής κατηγορίας γυναικών 2011-2012|2011-12]], [[Πρωτάθλημα πετοσφαίρισης Βόλεϊ Λιγκ γυναικών 2021-2022|2021-22]], [[Πρωτάθλημα πετοσφαίρισης Βόλεϊ Λιγκ γυναικών 2022-2023|2022-23]] ([[Ολυμπιακός Σ.Φ.Π. (πετοσφαίριση γυναικών)|Ολυμπιακός Πειραιώς]])

=== Εθνικά Κύπελλα ===
**8 Κύπελλα Ελλάδας
* 2012, 2013, 2014, 2015, 2016, 2017, 2018, 2019 (Ολυμπιακός Πειραιώς)

## Ατομικές διακρίσεις
* Κύπελλο Ελλάδας 2014 - Τελική Φάση (Πύλος): Πολυτιμότερη Παίκτρια (MVP) 
* Ευρωπαϊκή Λίγκα 2015: Καλύτερη Πασαδόρος 
* Πρωτάθλημα Ελλάδας 2016-17: Καλύτερη πασαδόρος, Πολυτιμότερη Παίκτρια (MVP) Πρωταθλήματος 
* Πρωτάθλημα Ελλάδας 2017-18: Πολυτιμότερη Παίκτρια (MVP) 22ης αγωνιστικής ημέρας 
* CEV Τσάλεντζ Καπ 2018: Πολυτιμότερη Παίκτρια (MVP) 
* Πρωτάθλημα Ελλάδας 2018-19: Πολυτιμότερη Παίκτρια (MVP) 18ης αγωνιστικής ημέρας] 
* Κύπελλο Ελλάδας 2019 - Τελική Φάση (Σέρρες): Πολυτιμότερη Παίκτρια (MVP) 
* Πρωτάθλημα Ελλάδας 2018-19: Πολυτιμότερη Παίκτρια (MVP) Πρωταθλήματος 
* Πρωτάθλημα Ελλάδας 2023-24: Πολυτιμότερη Παίκτρια (MVP) 14ης αγωνιστικής ημέρας 

## Παραπομπές


## Εξωτερικοί σύνδεσμοι - Πηγές
* Στέλλα Χριστοδούλου: Παρουσίαση - Ατομικά στοιχεία - Ομάδες - Διακρίσεις women.volleybox.net
* Στέλλα Χριστοδούλου - Στοιχεία - Ομάδες καριέρας www.greekvolley.gr
* Στέλλα Χριστοδούλου - Ευρωπαϊκή παρουσία www-old.cev.eu
* Ιστορία του Κυπέλλου Ελλάδας Γυναικών www.volleynews.gr 
* Τέλος εποχής στον Ολυμπιακό: Αποχωρεί μετά από 12 χρόνια η Στέλλα Χριστοδούλου www.sportal.gr 
* Στέλλα Χριστοδούλου - Αρχείο www.ertsports.gr 
* ΑΟ Θήρας: Ανακοίνωσε την απόκτηση της Στέλλας Χριστοδούλου www.sport24.gr 

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες ΟΣΦΠ
Κατηγορία:Πετοσφαιρίστριες ΑΟ Θήρας